b'\n_START_ARTICLE_\nMark Lewis-Francis\n_START_SECTION_\nBiografija\n_START_PARAGRAPH_\nMark Lewis-Francis tarptautin\xc4\x99 karjer\xc4\x85 prad\xc4\x97jo 1999 m. sudalyvaudamas pasaulio jauni\xc5\xb3 \xc4\x8dempionate. Pirm\xc4\x85 kart\xc4\x85 tokiame organizuotame \xc4\x8dempionate sportininkas tapo pirmuoju \xc4\x8dempionu. Po met\xc5\xb3 b\xc4\x97gikas tapo ir jaunimo kategorijos pasaulio \xc4\x8dempionu. 2001 m. sprinteris i\xc5\xa1kovojo ir senojo \xc5\xbeemyno jaunimo pirmenybi\xc5\xb3 aukso medal\xc4\xaf. Tais pa\xc4\x8diais metais Lewis-Francis startavo ir saugusi\xc5\xb3j\xc5\xb3 var\xc5\xbeybose. \xc5\xbdiemos sezono metu pasaulio u\xc5\xbedar\xc5\xb3 patalp\xc5\xb3 \xc4\x8dempionate jis i\xc5\xa1kovojo bronzos medal\xc4\xaf, o vasaros sezono metu 2001 m. pasaulio \xc4\x8dempionate jis pateko \xc4\xaf pusfinalius ir galutin\xc4\x97je \xc4\xafskaitoje liko 9 vietoje. 2002 m. Europos u\xc5\xbedar\xc5\xb3 patalp\xc5\xb3 \xc4\x8dempionate lengvaatletis peln\xc4\x97 sidabro medal\xc4\xaf. 2004 m. vasaros olimpin\xc4\x97se \xc5\xbeaidyn\xc4\x97se sportininkui individualioje rungtyje pavyko pasiekti pusfinal\xc4\xaf, o komandin\xc4\x97je estafet\xc4\x97je i\xc5\xa1kovojo aukso medal\xc4\xaf. 2006 m. Europos \xc4\x8dempionatas b\xc4\x97gikui tapo debiutinis. 100 m b\xc4\x97gimo distancijos rungtyje jis pasiek\xc4\x97 final\xc4\x85, kuriame liko penktas. 2005 m. ir 2007 m. pasaulio \xc4\x8dempionatuose Lewis-Francis individualiose rungtyse nepasi\xc5\xbeym\xc4\x97jo, bet kartu su komanda i\xc5\xa1kovojo po bronzos medal\xc4\xaf abiejose var\xc5\xbeybose. 2010 m. Europos \xc4\x8dempionatas sportininkui buvo antrasis. 100 m individualioje rungtyje jis pateko \xc4\xaf final\xc4\x85 tik papildomo kelialapio d\xc4\x97ka, bet finaliniame b\xc4\x97gime i\xc5\xa1kovojo sidabro medal\xc4\xaf.'